814

На основу члана 20. став 3. Закона о подстицајима у пољопривреди и руралном развоју (,,Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

ПРАВИЛНИК

o изменама Правилника о условима и начину остваривања права на подстицаје у сточарству за квалитетна приплодна грла

Члaн 1.

У Правилнику о условима и начину остваривања права на подстицаје у сточарству за квалитетна приплодна грла („Службени гласник РС”, брoj 26/17), у члану 2. став 1. мења се и гласи:

„Правно лице, предузетник и физичко лице – носилац комерцијалног породичног пољопривредног газдинства, које испуњава услове прописане законом којим се уређују подстицаји у пољопривреди и руралном развоју, може да оствари право на подстицаје за најмање:

1) три квалитетне приплодне млечне краве, а највише за 300 квалитетних приплодних млечних крава, а за подручја са отежаним условима рада у пољопривреди за најмање две, а највише за 300 квалитетних приплодних млечних крава;

2) три квалитетне приплодне товне краве или бика;

3) 30 квалитетних приплодних оваца или овнова;

4) десет квалитетних приплодних коза или јарчева;

5) десет квалитетних приплодних крмача или нерастова.”.

Члан 2.

У члану 3. став 5. после речи: „оверен од стране основне” запета и реч: „регионалне” бришу се.

Члан 3.

Oвaj прaвилник ступa нa снaгу нaрeднoг дaнa oд дaнa oбjaвљивaњa у ,,Службeнoм глaснику Рeпубликe Србиje”.

Број 110-00-40/2018-09

У Београду, 15. марта 2018. године

Министар,

Бранислав Недимовић, с.р.